CELEX: 62021TN0764
Language: sk
Date: 2021-12-08 00:00:00
Title: Vec T-764/21: Žaloba podaná 8. decembra 2021 – Atesos medical a iní/Komisia

28.2.2022   
            
            
               SK
            
            
               Úradný vestník Európskej únie
            
            
               C 95/39
            
         
      Žaloba podaná 8. decembra 2021 – Atesos medical a iní/Komisia
      (Vec T-764/21)
      (2022/C 95/55)
      Jazyk konania: angličtina
      
         Účastníci konania
      
      
         Žalobcovia: Atesos medical AG (Aarau, Švajčiarsko) a 7 ďalších žalobcov (v zastúpení: M. Meulenbelt, B. Natens a I. Willemyns, advokáti)
      
         Žalovaná: Európska komisia
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  zrušil neuverejnené rozhodnutie žalovanej z neznámeho dátumu, v ktorom sa nepravdivo uvádza skončenie platnosti označenia Schweizerische Vereinigung für Qualitäts – und Management Systeme (ďalej len „SQS“) ako orgánu posudzovania zhody zdravotníckych pomôcok podľa smernice č. 93/42/EHS zo 14. júna 1993 o zdravotníckych pomôckach, a ktorým bol SQS s účinnosťou od 28. septembra 2021 odstránený z databázy Nového prístupu notifikovaných a autorizovaných organizácií spravovanej Európskou komisiou, a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobcovia uvádzajú štyri žalobné dôvody.
      
                  1.
               
               
                  Prvý žalobný dôvod je založený na tom, že žalovaná porušila článok 296 ZFEÚ a článok 5 ods. 1 a 2 a článok 13 ods. 2 ZEÚ.
               
            
                  2.
               
               
                  Druhý žalobný dôvod je založený na tom, že žalovaná zneužila svoje právomoci.
               
            
                  3.
               
               
                  Tretí žalobný dôvod je založený na tom, že žalovaná porušila článok 218 ods. 9 ZFEÚ a články 8, 18, 19 a 21 Dohody o vzájomnom uznávaní medzi EÚ a Švajčiarskom (1), právo byť vypočutý v zmysle článku 41 ods. 2 Charty základných práv, právo na obranu a všeobecnú zásadu fraus omnia corrumpit.
                  
               
            
                  4.
               
               
                  Štvrtý žalobný dôvod je založený na tom, že žalovaná porušila článok 120 nariadenia (EÚ) č. 2017/745 (2), článok 1 (juncto 20) a článok 5 Dohody o vzájomnom uznávaní medzi EÚ a Švajčiarskom, ako aj všeobecné zásady efektivity, právnej istoty a legitímnych očakávaní.
               
            
         (1)  Dohoda medzi Európskym spoločenstvom a Švajčiarskou konfederáciou o vzájomnom uznávaní vo vzťahu k posudzovaniu zhody – Záverečný akt – Spoločné deklarácie – Oznámenie o nadobudnutí účinnosti siedmich dohôd uzavretých so Švajčiarskou konfederáciou v oblasti voľného pohybu osôb, leteckej a cestnej dopravy, verejného obstarávania, vedeckej a technologickej spolupráce, vzájomného uznávania hodnotení zhody a obchodovania s poľnohospodárskymi výrobkami (Ú. v. ES L 114, 2002, s. 369; Mim. vyd. 11/041, s. 407), zmenená rozhodnutím Výboru zriadeného podľa Dohody o vzájomnom uznávaní medzi Európskym spoločenstvom a Švajčiarskou konfederáciou vo vzťahu k posudzovaniu zhody č. 2/2017 z 22. decembra 2017 týkajúcim sa zmeny kapitoly 2 o osobných ochranných prostriedkoch, kapitoly 4 o zdravotníckych pomôckach, kapitoly 5 o plynových zariadeniach a bojleroch a kapitoly 19 o lanovkových zariadeniach [2018/403] (Ú. v. EÚ L 72, 2018, s. 24).
      
         (2)  Nariadenie Európskeho parlamentu a Rady (EÚ) 2017/745 z 5. apríla 2017 o zdravotníckych pomôckach, zmene smernice 2001/83/ES, nariadenia (ES) č. 178/2002 a nariadenia (ES) č. 1223/2009 a o zrušení smerníc Rady 90/385/EHS a 93/42/EHS (Text s významom pre EHP) (Ú. v. EÚ L 117, 2017, s. 1).